Diari Oficial de la Generalitat Valenciana


Sumari del DOGV 5472, del 16-03-2007 (2007/3146)

RESOLUCIÓ de 6 de març de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació i Ciència i la Generalitat de la Comunitat Valenciana per al Programa de suport a l'ensenyança i l'aprenentatge de llengües estrangeres (PALE).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3146


Data del document
:   06-03-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * ensenyament d'idiomes
    * cooperació administrativa
    * llengua estrangera

Subscrit, després de la tramitació prèvia reglamentària, entre el Ministeri d'Educació i Ciència i la Generalitat de la Comunitat Valenciana, el 22 de desembre de 2006, un Conveni de cololaboració per al Programa de suport a l'ensenyança i l'aprenentatge de llengües estrangeres (PALE), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0045/2007, i que figura com a annex d'esta resolució.  
València, 6 de març de 2007.- El director general de Relacions amb les Corts i Secretariat del Govern: Antonio V. Peral Villar.  
Conveni de col·laboració entre el Ministeri d'Educació i Ciència i la Generalitat de la Comunitat Valenciana per al programa de suport a l'ensenyança i l'aprenentatge de llengües estrangeres (PALE).  
A Madrid, a 22 de desembre de 2006  
Reunits  
D'una part la Sra. Mercedes Cabrera Calvo-Sotelo, com a Ministra d'Educació i Ciència, nomenada per Reial Decret 464/2006, de 10 d'abril (BOE núm., 86 d'11 d'abril del 2006), en virtut de la competència que li conferix l'Art. 13.3 de la Llei 6/1997, de 14 d'abril, d'organització i Funcionament de l'administració General de l'Estat (BOE de 15 d'abril de 1997).  
D'una altra part, l'Honorable Sr. D. Alejandro Font de Mora Turón, conseller de Cultura, Educació i Esport, en nom i representació de la Generalitat de la Comunitat Valenciana, autoritzat per a la firma del present Conveni per Acord del Consell de la Generalitat de data 22 de desembre de 2006.  
Ambdós parts es reconeixen mútuament capacitat jurídica suficient per a subscriure el present Conveni, i a este efecte  
Exposen  
1. Que l'article 27 de la Constitució Espanyola establix el dret de tots a la educació i asigna als poders públics l'obligació de garantir este dret. D'altra banda, l'article 149.1.30) establix la competència de l'Estat per l'establiment de les normes bàsiques que desenrotllen l'esmentat article 27, a fi de garantir el compliment de les obligacions dels poders públics en esta matèria.  
2. Que l'Estatut d'Autonomia de la Comunitat Valenciana, aprovat per la Llei Orgànica 1/2006, de 10 d'abril, disposa en l'article 53 que és competència exclusiva de la Generalitat la regulació i administració de l'ensenyança en tota la seua extensió, nivells i graus, modalitats i especialitats, sense perjuí del que disposa l'article 27 de la Constitució Espanyola i Lleis Orgàniques que, d'acord amb l'apartat 1 del de l'article 81 de la mateixa, ho desenvolupen, i sense perjuí de les facultats que atribuïx a l'Estat l'article 149.1.30a i a l'Alta Inspecció per al seu compliment i garantia.  
3. Que la Llei Orgànica 2/2006, de 3 de maig, d'Educació (LOE) establix com un dels fins del sistema educatiu la capacitació per a la comunicació en la llengua oficial, en la llengua cooficial si l'haguera, i en una o més llengües estrangeres. A més, en el tercer principi que inspira esta Llei, s'adquirix un compromís decidit amb els objectius plantejats per la Unió Europea per als pròxims anys, entre els quals es troba l'obertura del sistema educatiu al món exterior, la qual cosa exigix, entre altres coses, millorar l'aprenentatge d'idiomes estrangers, augmentar la mobilitat i els intercanvis i reforçar la cooperació europea. I l'article 157 establix que correspon a les administracions educatives proveir els recursos necessaris per a garantir, en el procés d'aplicació de la mateixa, l'establiment de programes de reforç de l'aprenentatge de les llengües estrangeres.   
4. Que l'article 9 de la Llei Orgànica 2/2006, de 3 de maig, d'Educació (LOE) establix que l'Estat promourà programes de cooperació territorial a fi d'aconseguir els objectius educatius de caràcter general i reforçar les competències bàsiques, per mitjà de convenis o acords amb les comunitats autònomes.   
5. Que d'acord amb tot això, la Memòria econòmica que acompanya a la LOE preveu el destí de partides pressupostàries específiques per a la millora de l'ensenyança i aprenentatge de llengües estrangeres en el període d'aplicació de la Llei, previsió que s'ha reflectit ja en els Pressupostos Generals de l'Estat per a l'any 2006.  
6. Que la Comissió General de la Conferència Sectorial d'Educació va aprovar el 20 de juny del 2006 els criteris de distribució entre les comunitats autònomes del crèdit destinat a la millora de l'ensenyança i aprenentatge de llengües estrangeres, assignant, en particular, en l'exercici 2006 a programes de formació del professorat.  
Conseqüentment, el Ministeri d'Educació i Ciència i la Generalitat de la Comunitat Valenciana, amb l'aprovació prèvia de la Comissió Delegada del Govern per a Política Autonòmica, subscriuen el present Conveni conforme a les següents   
Clàusules  
Primera. Objecte del Conveni.  
Constituïx l'objecte del present Conveni l'establiment dels mecanismes de cololaboració necessaris entre el Ministeri d'Educació i Ciència i la Generalitat de la Comunitat Valenciana -a través de la Conselleria de Cultura, Educació i Esport-, per a recolzar les actuacions de la Comunitat Autònoma en relació amb el Programa de suport a l'ensenyança i l'aprenentatge de llengües estrangeres.  
Segona. Descripció de les actuacions.  
Estes actuacions se centraran en la formació del professorat implicat en l'ensenyança de llengües estrangeres en els diferents nivells educatius:  
- Professorat d'Educació Primària especialista en llengua extraguera que impartisca l'idioma en la dita etapa. Es dirigiran amb prioritat a la formació d'aquells professors que hagueren cursat els seus estudis amb plans anteriors a 1.997 i no hagen participat en cap formació específica de més de 100 hores en els últims cinc anys.   
- Professorat especialista en Educació Infantil que actualment impartix docència en eixe nivell i participa en la implantació primerenca de l'ensenyança del 2n idioma com a llengua estrangera. Hauran d'acreditar un nivell mínim de l'esmentada llengua B2 del Marco Europeu de Referència de les Llengües.  
- Professorat d'Educació Primària i Secundària no especialista en idioma estranger que participa en projectes lingüístics innovadors: Seccions bilingües, Programes d'educació bilingüe, AICLE, etc. Hauran de demostrar un nivell mínim de l'esmentat idioma C1 del Marco Europeu de Referència de les Llengües.  
Per a estos cololectius de professors s'organitzarà un itinerari de formació intensiu de, almenys 200 hores, en el que es revitalitzen i aprofundisquen continguts i aspectes lingüístics ja adquirits, s'avance en l'adquisició d'un nivell de competència lingüística superior i es tinga ocasió d'aplicar al propi context tot allò que s'ha adquirit fomentant el treball cooperatiu amb altres cololegues en les mateixes o paregudes circumstàncies. En tal itinerari existirà a més una estada del menys dos setmanes, en un país la llengua oficial del qual siga la de l'idioma corresponent a la formació, per a la immersió lingüística i cultural que afavorisca les competències orals i la comprensió de factors socioculturals lligats a l'esmentada llengua.  
Tercera. Aportacions econòmiques de les parts.  
El Ministeri d'Educació i Ciència aportarà la quantitat d'1.571.162 euros per al finançament de les activitats a què es referix la clàusula segona del present conveni en la Comunitat de la Comunitat Valenciana, a càrrec de l'aplicació pressupostària 44.76.318H.274 del vigent pressupost del Ministeri d'Educació i Ciència.  
La Generalitat de la Comunitat Valenciana aportarà una quantitat total de 2.356.742 euros a càrrec de l'aplicació pressupostària 31.01.23.220.25 del Capítol II dels Pressupostos de la Generalitat Valenciana distribuïts en els exercicis pressupostaris 2007 i 2008. Esta quantitat s'aportarà abans del 31 de desembre del 2008 per a finançar les actuacions objecte d'este conveni.   
Quarta. Destí i distribució dels fons econòmics.  
La Generalitat de la Comunitat Valenciana destinarà els fons econòmics d'este programa als gastos que es deriven de la formació dels cololectius de professors arreplegats en la clàusula segona d'este conveni: Professors formadors, allotjament i viatges dels professors participants, pagament dels professors substituts en el cas que la formació siga en període lectiu, recursos materials aportats als professors per a la seua formació lingüística i didàctica.  
La Generalitat de la Comunitat Valenciana distribuirà els fons econòmics aplicant-los a l'execució de les actuacions arreplegues anteriorment, de manera que almenys, el 80% de la quantitat aportada pel Ministeri d'Educació i Ciència vaja destinada a la formació dels professors d'Educació Primària. Esta quantitat podrà ser incrementada d'acord amb els criteris que establisca la Comunitat Autònoma, que, en tot cas, atendran als aspectes enumerats en la clàusula segona.  
Quinta. Instrumentació del pagament  
El Ministeri d'Educació i Ciència procedirà a transferir a la Generalitat de la Comunitat Valenciana l'aportació econòmica corresponent a l'any 2006, a la firma del present Conveni.  
A efectes de la justificació del lliurament, la Generalitat de la Comunitat Valenciana arreplegarà la documentació corresponent al desenvolupament de les actuacions objecte d'este Conveni i a la justificació del gasto, d'acord amb allò que s'ha establit per a les comunitats autònomes en l'article 86 de la Llei 47/2003, de 26 de novembre de la Llei General Pressupostària.  
Sexta. Publicitat.  
La Generalitat de la Comunitat Valenciana farà pública, a través dels corresponents mitjans oficials, l'aplicació pressupostària destinada a cofinançar el programa de suport a l'ensenyança i l'aprenentatge de llengües estrangeres, així com la distribució definitiva del crèdit aprovat per la Comunitat Autònoma.   
Així mateix farà constar l'aportació de l'Estat en la convocatòria, publicitat, resolució i notificació als interessats de les actuacions objecte del present conveni. En particular, les publicacions impreses o electròniques i notificacions fetes per qualsevol mitjà contindran el logo institucional del Ministeri d'Educació i Ciència i la menció expressa: "Programa cofinançat pel Ministeri d'Educació i Ciència".   
Sèptima. Comissió mixta de Seguiment.  
A fi de realitzar el seguiment i avaluació dels resultats del Programa de suport a l'ensenyança i l'aprenentatge de llengües estrangeres derivats de les aportacions de l'Estat l'any 2006, així com la interpretació i compliment del present Conveni, ambdós parts convenen la constitució d'una Comissió mixta paritària, composta de sis membres, dos dels quals seran designats pel Ministeri d'Educació i Ciència, un per la Delegació del Govern a la Comunitat Valenciana i tres per la Conselleria de Cultura, Educació i Esport.   
En el si de la Comissió de Seguiment, la Generalitat de la Comunitat Valenciana informarà de l'aplicació dels programes de formació que s'hagen posat en marxa finançats per mitjà del present conveni i proporcionarà al Ministeri d'Educació i Ciència documentació que justifique el destí dels fons i els criteris de la seua distribució, la relació d'activitats de formació a què han anat destinades les aportacions econòmiques assenyalades en la clàusula tercera d'este Conveni i tot allò que s'ha relacionat sobre el compliment de la resta de les seues clàusules.  
Octava. Vigència i resolució  
El present Conveni tindrà vigència des del dia de la firma fins al 31 de desembre del 2008, podent ser renovat o modificat, amb caràcter exprés, per mitjà de document a este efecte. La disposició de nous crèdits en exercicis pressupostaris posteriors podrà donar lloc a la subscripció de les corresponents Addendes, que passaran a formar part indissoluble del mateix, i en les que s'arreplegaran les noves aportacions econòmiques afegint, si és el cas, noves actuacions en relació amb el suport a l'ensenyança i aprenentatge de llengües estrangeres.   
A més de l'expiració del seu termini de vigència, seran causes d'extinció del conveni:  
a) El mutu acord de les parts.  
b) La denúncia del conveni per qualsevol de les parts com a conseqüència de l'incompliment de les seues clàusules per l'altra part.  
Novena. Naturalesa i jurisdicció.  
El present conveni té naturalesa administrativa, sent el règim jurídic aplicable al mateix l'establit en el títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Qualssevol qüestions que se susciten quant a l'aplicació, interpretació i efectes del present conveni que no queden resoltes per la comissió prevista en la clàusula sèptima seran resoltes pels òrgans de la jurisdicció contenciosa administrativa.  
I en prova de conformitat, firmen el present Conveni en dos exemplars, quedant un exemplar en poder de cada una de les parts firmants, en el lloc i data dalt indicats.  
Pel Ministeri d'Educació i Ciència, la ministra d'Educació i Ciència: Mercedes Cabrera Calvo-Sotelo.  
Per la Generalitat de la Comunitat Valenciana, el conseller de Cultura, Educació i Esport: Alejandro Font de Mora Turón.